Source: http://www.podnemapy.sk/portal/verejnost/nd/info.aspx
Timestamp: 2018-12-16 05:32:26+00:00
Document Index: 9136435

Matched Legal Cases: ['§10', '§10', '§10', '§10', '§10', '§10']

o ochrane vodných zdrojov pred znečistením dusičnanmi pochádzajúcimi z poľnohospodárstva
Dusičnanová smernica je súborom opatrení smerujúcich k zníženiu možností znečistenia vodných zdrojov (povrchových aj podzemných) dusičnanmi, ktoré môžu pochádzať z minerálnych hnojív, a z hospodárskych hnojív (maštaľný hnoj, hnojovica, močovka) a to vtedy, keď sú aplikované v nadmerných dávkach a v nesprávnom čase, alebo keď sú zle uskladňované.
Dusičnanová smernica vyžaduje 3 hlavné povinnosti pri jej zavádzaní do praxe:
vymedzenie zraniteľných oblastí ohrozenia vodných zdrojov
vypracovanie a zverejnenie Kódexu správnej poľnohospodárskej praxe
vypracovanie a zverejnenie podmienok hospodárenia v zraniteľných oblastiach
Zraniteľné oblasti boli na území SR vyčlenené Nariadením vlády SR č. 617/2004 Z.z.. Poľnohospodárske subjekty hospodáriace v zraniteľných oblastiach sú povinné rešpektovať osobitné zásady hospodárenia.
Kódex správnej poľnohospodárskej praxe bol schválený vo vedení MP SR a tlačou vydaný v roku 2001.
Kódex správnej poľnohospodárskej praxe – Ochrana vodných zdrojov (*.pdf) (v súčasnosti prebieha jeho aktualizácia v zmysle nových podmienok hospodárenia v zraniteľných oblastiach)
Podmienky hospodárenia v zraniteľných oblastiach sú súčasťou novelizovaného zákona o hnojivách č. 136/2000 Z.z. (novela č. 394/2015 , §10b, §10c)
Zákon č. 394/2015 z 12. novembra 2015 ktorým sa mení a dopĺňa zákon č. 136/200 Z.z. o hnojivách v znení neskorších predpisov PDF.
Vyhláška MPRV SR č. 215/2016 z 27. júna 2016, ktorou sa ustanovujú podrobnosti o obhospodarovaní poľnohospodárskej pôdy v zraniteľných oblastiach PDF.
V zraniteľných oblastiach sa na základe súboru pôdnych, hydrologických, geografických a ekologických parametrov určili pre každý poľnohospodársky subjekt 3 kategórie obmedzení hospodárenia:
kategória A - produkčné bloky s najnižšm stupňom obmedzenia hospodárenia
kategória B - produkčné bloky so stredným stupňom obmedzenia hospodárenia
kategória C - produkčné bloky s najvyšším stupňom obmedzenia hospodárenia
Podmienky hospodárenia na A, B, C produkčných blokoch sú podrobne uvedené v „§10b a §10c novely zákona o hnojivách č. 394/2015“.
Obdobie zákazu používania dusíkatých hnojivých látok:
Pre kvapalné hospodárske hnojivá, a akékoľvek hnojivá z chovu hydiny a drobných zvierat, kvapalné hnojivé látky s organicky viazaným dusíkom a priemyselné hnojivá s obsahom dusíka OP C od 5. októbra – do15. februára
Pre tuhé hospodárske hnojivá a tuhé hnojivé látky s organický viazaným dusíkom OP/TTP C od 15. novembra – do 15. februára
Obhospodarovateľ môže požiadať kontrolný ústav o udelenie výnimky zo zákazu. Kontrolný ústav môže udeliť výnimku zo zákazu len na poľnohospodárskej pôde v zraniteľných oblastiach so svahovitosťou do 5° na obdobie 14 dní od začiatku zakázaného obdobia alebo 14 dní pred koncom zakázaného obdobia, ak v tomto období nastane priaznivý vývoj klimatických podmienok a priemerná denná teplota vzduchu je na základe meteorologických predpovedí Slovenského hydrometeorologického ústavu vyššia ako 5° C s prognózou jej dlhšieho trvania. Žiadosť obhospodarovateľa o udelenie výnimky zo zákazu sa eviduje v harmonizovanom registračno-informačnom systéme (HRIS).
nájdi sa a konaj!
V zozname obcí zaradených do zraniteľných území si hospodáriaci subjekt zistí, či spadá pod povinnosť dodržiavať nitrátovú direktívu.
Ak sa príslušný poľnohospodársky podnik nachádza v zranitežných územiach, potom si pod svojim názvom zistí, ktorý z ním obhospodarovaných produkčných blokov je v kategóriách A, B, C ohrozenia vodných zdrojov.
Všeobecné zásady hospodárenia v zraniteľných oblastiach si možno naštudovať v Kódexe správnej požnohospodárskej praxe (v súčasnosti prebieha jeho aktualizácia v zmysle nových podmienok hospodárenia v zraniteľných oblastiach).
Konkrétne zásady hospodárenia na produkčných blokoch kategórií A, B, C možno zistiť v §10b a §10c novely zákona o hnojivách č. 394/2015 Z.z..
Ďalej na "MAPY"